**Her finner du en oversikt over regelverk på arbeidsmiljøområdet.**

Listen er ikke uttømmende, dvs. andre lover kan også være aktuelle. For nærmere informasjon om regelverket se [Arbeidstilsynets side](https://www.arbeidstilsynet.no/regelverk/om-regelverket/).

|  |  |
| --- | --- |
| **Lover/forskrifter** | **Forklaring** |
| Lov om arbeidsmiljø, arbeidstid og stillingsvern mv. (arbeidsmiljøloven) | Arbeidsmiljøloven har som hovedmål å sikre et trygt, sikkert og helsefremmende arbeidsmiljø for alle arbeidstakere. Loven inneholder bestemmelser om blant annet arbeidsmiljø, arbeidstid, stillingsvern, tilsyn og krav til systematisk helse-, miljø- og sikkerhetsarbeid (HMS).  Loven har flere forskrifter som utdyper kravene i regelverket med mer detaljerte bestemmelser. |
| Lov om høyere yrkesfaglig utdanning (fagskoleloven) | Fagskoleloven gir Arbeidstilsynet tilsynsmyndighet for studentenes læringsmiljø, se **loven § 15**, som omhandler studentenes Læringsmiljø  Styret har ansvaret for at læringsmiljøet og det fysiske og psykiske arbeidsmiljøet er fullt forsvarlig med hensyn til studentenes helse, sikkerhet og velferd. |
| Lov om ferie (ferieloven) | Ferieloven regulerer arbeidstakeres rett til ferie og feriepenger. Loven har som formål å sikre alle arbeidstakere en årlig ferie. |
| Forskrift om organisering ledelse, og medvirkning | Forskriften har bestemmelser med gjennomgående krav som gjelder bla.:   * medvirkning fra arbeidstakerne og deres representanter * verneombud og arbeidsmiljøutvalg * lokale og regionale verneombud * risikovurdering * opplæring og informasjon til arbeidstakere * planlegging og sikker drift * arbeidsinstruks * arbeid av barn og unge * bruk av personlig verneutstyr |
| Forskrift om utforming og innretning av arbeidsplasser, arbeidslokaler og innkvartering (arbeidsplassforskriften) | Arbeidsplassforskriften stiller krav til hvordan arbeidsplasser skal utformes og innrettes for å sikre helse, miljø og sikkerhet for arbeidstakere. |
| Forskrift om utførelse av arbeid, bruk av arbeidsutstyr og tilhørende tekniske krav (forskrift om utførelse av arbeid) | Forskrift om utførelse av arbeid setter krav til bruk av arbeidsutstyr og til typer arbeid og arbeidsoperasjoner hvor arbeidstakere kan bli utsatt for fare.  Forskriften stiller krav om stoffkartotek for farlige kjemikaliene som kan medføre helsefare. |
| Forskrift om systematisk helse-, miljø- og sikkerhetsarbeid i virksomheter **(Internkontrollforskriften**) | Internkontrollforskriften krever at den som leder virksomheten sørger for systematisk oppfølging av krav regelverket stiller til helse, miljø og sikkerhet (HMS) i sin virksomhet. Dette skal gjøres i samarbeid med arbeidstakerne og deres representanter.  Forskriften er også kjent som «HMS-forskriften». |
| Forskrift om arbeid som utføres i arbeidstakers hjem | Forskriften gjelder for arbeid som arbeidstaker utfører i sitt eget hjem.  Den gjelder når arbeid, avtalt og over tid, utføres hjemme hos arbeidstakeren. Det kan for eksempel være avtale om hjemmekontor over tid. Hvis hjemmearbeidet er tilfeldig eller bare for en kort periode, faller det utenfor forskriftens bestemmelser. |

Kryssreferanser

|  |  |
| --- | --- |
| [D00032](https://fagskolenvt-public.dkhosting.no/docs/pub/dok00032.htm) | [A15 Lover og forskrifter](https://fagskolenvt-public.dkhosting.no/docs/pub/dok00032.htm) |
| [D00150](https://fagskolenvt-public.dkhosting.no/docs/pub/dok00150.htm) | [A15-2 Sentrale lover med forskrifter ved behandling av personopplysninger](https://fagskolenvt-public.dkhosting.no/docs/pub/dok00150.htm) |

Eksterne referanser

|  |
| --- |
| [Lov om arbeidsmiljø, arbeidstid og stillingsvern mv. (arbeidsmiljøloven)](https://lovdata.no/dokument/NL/lov/2005-06-17-62) |
| [Lov om høyere yrkesfaglig utdanning (fagskoleloven)](https://lovdata.no/dokument/NL/lov/2018-06-08-28) |
| [Oversikt over sentrale forskrifter som er hjemlet i Arbeidsmiljøloven](https://lovdata.no/referanse/hjemmel?dokID=NL/lov/2005-06-17-62) |
| [Forskrift om systematisk helse-, miljø- og sikkerhetsarbeid i virksomheter (Internkontrollforskriften)](https://lovdata.no/dokument/SF/forskrift/1996-12-06-1127?q=internkontroll) |